Aksara Jawa lan Bali wujud aksara abugida, yakuwi saben aksara konsonan ngandhut vokal /a/ lan mbutuhaké tandha vokalisasi kanggo ngowahi vokal mau. Wulu utawa ulu ngganti vokal /a/ dadi vokal /i/ ing aksara sing dipasangi. Wulu utawa ulu ditulis ing sadhuwuring aksara sing dipasangi, lan bisa ditulis bebarengan karo tandha "sandhangan/pangangge" liyané sing kudu ditulis sadhuwuring aksara, contoné layar/surang lan cecak/cecek.